Revolutionary Internationalist Movement

Revolutionary Internationalist Movement (vanlig forkortelse RIM) var en organisasjon av maoistiske kommunistpartier som hadde som målsetting å opprette en ny kommunistisk internasjonale.

RIM ble formelt grunnlagt på et møte i London i 1984. De tre viktigste medlemme var USAs Revolutionary Communist party, Perus Kommunistiske Parti (bedre kjent som Sendero Luminoso) og Nepals Kommunistiske Parti. Andre partier med en viss støtte fantes blant annet i India, Tyrkia og Nepal. I de fleste andre land hadde RIMs medlemsorganisasjoner ingen politisk betydning. Et internasjonalt magasin og enkelte uttalelser var den viktigste utadvendte delen av forbundets virksomhet.

Mål
RIMs erklærte mål var å organisere Et KOMINTERN av en ny type. KOMINTERN, forkortelse for Den kommunistiske Internasjonalen, som Lenin grunnla i 1918 og ble oppløst av Stalin i 1943.

RIM-partiene betraktet seg som representanter for den virkelige maoismen i verden. De hadde endel politiske fellestrekk, blant annet støttetde ikke bare Mao, men også den såkalte firerbanden med Maos siste kone Chiang Ching i spissen, samt kulturrevolusjonen. De tok avstand fra alle kinesiske ledere etter Mao og hevdet at Deng Xiaoping gjennomførte en kontrarevolusjon i Kina.

Ikke alle maoistiske partier var med. Det neststørste maoistpartiet i 2006, Filippinenes Kommunistiske Parti var ikke medlem. 

Flere av partiene hadde tendenser til énmannsledelse og persondyrking.

Medlemsorganisasjoner
(Partiene og gruppene står på engelsk og norsk, siden de fleste ikke har et etablert norsk navn.)

Ceylon Communist Party (Maoist) / Ceylons Kommunistiske parti (maoistisk) (Sri Lanka)
Communist (Maoist) Party of Afghanistan / Afghanistans Kommunistiske (maoistiske) Parti
Communist Party of Bangla Desh (Marxist-Leninist) [BSD(ML)] / Bangla Deshs Kommunistiske Parti (marxist-leninistisk)
Communist Party of India (Marxist-Leninist) Naxalbari / Indias Kommunistiske Parti (marxist-leninistisk) Naxalbari
Communist Party of Nepal (Maoist) / Nepals Kommunistiske Parti (maoistisk)
Communist Party of Peru Perus Kommunistiske Parti (Sendero Luminoso) 
Marxist-Leninist Communist Organisation of Tunisia / Tunisias Marxist-Leninistiske Kommunistorganisasjon
Maoist Communist Party / Maoistisk Kommunistparti (Tyrkia)
Communist Party of Turkey/Marxist-Leninist (Maoist Party Centre) / Tyrkias Kommunistiske Parti/marxist-leninistisk (Maoistisk partisenter)
Maoist Communist Party [Italy] / Maoistisk Kommunistparti (Italia)
Marxist-Leninist Communist Organisation of Tunisia / Tunisias Marxist-Leninistiske Kommunistiske Organisasjon 
Proletarian Party of Purba Bangla (BPSP) [Bangladesh] / Purba Banglas Proletariske Parti  (Bangladesh)
Revolutionary Communist Group of Colombia / Colombias Revolusjonære Kommunistiske gruppe
Revolutionary Communist Party, USA / Revolusjonært Kommunistparti, USA
Communist Party of Iran (Marxist-Leninist-Maoist) / Irans Kommunstiske Parti (marxist-leninist-maoistisk)

I tillegg fantes det grupper og partier som sttonær RIM i flere land, for eksempel Canada, Tyskland, Bhutan og Bolivia.

Se også
Nepals Kommunistiske Parti (maoistisk)
Koordineringskomiteen av Sør-Asias maoistiske partier og organisasjoner

Eksterne lenker
 Declaration of the Revolutionary Internationalist Movement
 Long Live Marxism-Leninism-Maoism!

Kommunistiske partier
Maoisme